ચાલુ સિઝનમાં બંને ટીમ વચ્ચે રમાયેલા ત્રણેય મુકાબલામાં ચેન્નઈએ હૈદરાબાદને ધૂળ ચટાડી હતી. લીગ મેચમાં હૈદરાબાદ સામે બે મેચ રમાઈ હતી અને મેચ ક્વૉલિફાયર મુકાબલામાં હૈદરાબાદને માત આપી ચેન્નઈએ ફાઈનલમાં પ્રવેશ કર્યો હતો. 22 એપ્રિલે હૈદરાબાદમાં રમાયેલ મુકાબલામાં સનરાઈઝર્સને 4 રને માત આપી હતી. આ મેચમાં પહેલાં બેટિંગ કરતાં ચેન્નઈએ 20 ઓવરમાં 3 વિકેટના નુકસાન સાથે 182 રન ફટકાર્યા હતા. જવાબમાં હૈદરાબાદ 178 રન બનાવી 4 રને મેચ ગુમાવી દીધી હતી.